CELEX: 32004R2147
Language: lt
Date: 2004-12-16 00:00:00
Title: 2004 m. gruodžio 16 d. Komisijos reglamentas (EB) Nr. 2147/2004, dėl tam tikrų prekių klasifikavimo Kombinuotoje nomenklatūroje

17.12.2004   
            
            
               LT
            
            
               Europos Sąjungos oficialusis leidinys
            
            
               L 370/19
            
         
      KOMISIJOS REGLAMENTAS (EB) Nr. 2147/2004
   2004 m. gruodžio 16 d.
   dėl tam tikrų prekių klasifikavimo Kombinuotoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekybą susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 16 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1989/2004 (OL L 344, 2004 11 20, p. 5).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo aktu.
   
      PRIEDAS
      
                  Prekių aprašymas
               
               
                  Klasifikavimas
                  KN kodas
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nelegiruotoji aliumininė viela, kurios sudėtyje yra 99,5 % aliuminio ir kurios skersmuo – 9–14 mm, o ilgis – 500–600 m, suvyniota į ritinius, kurių plotis – apie 1,5 m, o svoris – 1,5 tonos.
                              Aliumininės vielos ritiniai buvo iš dalies apgadinti ir deformuoti.
                              (Žr. nuotrauką A) (1)
                              
                           
                        
               
                  7605 11 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 76 skirsnio 1 pastabos c punktu bei KN kodus 7605 ir 7605 11 00 atitinkančiais prekių aprašymais.
                  Gaminys neklasifikuotinas 7602 pozicijoje, nes neatitinka XV skyriaus 8 pastabos a punkto sąlygų.
                  Aliumininės vielos ritinių apgadinimo ir deformacijos mastas nekeičia gaminio kaip aliumininės vielos pobūdžio, nes didelės ritinių dalys, vis dar atitinka 76 skirsnio 1 pastabos c punkte pateiktą apibrėžimą.
               
            
                  
                              2.
                           
                           
                              Nelegiruotoji aliumininė viela, kurios sudėtyje yra 99,5 % aliuminio ir kurios skersmuo – 9–14 mm, o ilgis – 500–600 m, suvyniota į ritinius, kurių plotis – apie 1,5 m, o svoris – 1,5 tonos.
                              Aliumininės vielos ritiniai buvo iš dalies apgadinti ir deformuoti prieš juos apkarpant iš abiejų ritinio šonų su kiauryme hidraulinėmis žirklėmis.
                              Didžiąją gaminio dalį sudaro aliumininė viela.
                              (Žr. nuotrauką B) (1)
                              
                           
                        
               
                  7605 11 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 76 skirsnio 1 pastabos c punktu bei KN kodus 7605 ir 7605 11 00 atitinkančiais prekių aprašymais.
                  XV skyriaus 8 pastabos a punktas netaikytinas, nes aliumininės vielos ritiniai nėra „akivaizdžiai“ netinkami naudoti kaip aliumininė viela, todėl neklasifikuotini 7602 pozicijoje.
                  Kadangi didžiosios ritinių dalys atitinka aliumininės „vielos“ apibrėžimą, pateiktą 76 skirsnio 1 pastabos c punkte, gaminiai tebėra klasifikuotini priskiriant KN kodą 7605 11 00.
               
            
                  
                              3.
                           
                           
                              42 colių plazminė švieslentė, kurios ekrano vaizdo formatas – 16:9, o vaizdo elementų išdėstymas – 852 × 480.
                              Gaminys sudarytas iš aliumininio rėmelio, į kurį įstatytas tarp dviejų stiklinių padėklų įterptas plazmos narvelių sluoksnis, taip pat iš adreso ir vaizduoklio elektrodų.
                              Prie gaminio prijungti juostiniai kabeliai, bet jame nėra jokių kitų elektroninių sudėtinių dalių (pvz., maitinimo šaltinių arba tvarkyklių) arba sietuvų, kuriais jį būtų galima prijungti prie kitų aparatų.
                              Gaminys skirtas naudoti kaip sudėtinė dalis vaizdo monitorių gamyboje.
                              (Žr. nuotrauką C) (1)
                              
                           
                        
               
                  8529 90 81
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu bei KN kodus 8529, 8529 90 ir 8529 90 81 atitinkančiais prekių aprašymais.
                  Atsižvelgiant į Kombinuotosios nomenklatūros 2 bendrosios aiškinimo taisyklės a punkto prasmę, gaminys negali būti klasifikuojamas kaip nebaigtas gaminti, kadangi prie jo prijungti tik juostiniai kabeliai.
                  Gaminys nėra klasifikuotinas 8473 pozicijoje kaip automatinio duomenų apdorojimo mašinos vaizduoklio mazgo dalis arba 8531 pozicijoje kaip švieslentės dalis, kadangi jis nėra vien arba daugiausia skirtas automatinio duomenų apdorojimo mašinoms, klasifikuojamoms 8471 pozicijoje, arba švieslentėms, klasifikuojamoms 8531 pozicijoje.
                  Įvertinus gaminio matmenis ir charakteristikas, jis klasifikuotinas 8529 pozicijoje kaip vaizdo monitorių, klasifikuojamų 8528 pozicijoje, dalis.
               
            
                  
                              4.
                           
                           
                              42 colių spalvotas plazminis monitorius, kurio ekrano vaizdo formatas – 16:9, o vaizdo elementų išdėstymas – 1 024 × 768.
                              Gaminys turi įvesties lizdų bloką su šiais sietuvais:
                              
                                          —
                                       
                                       
                                          televizinės RGB (raudonio-žalio-mėlio) įvesties įtaisu,
                                       
                                    
                                          —
                                       
                                       
                                          nuosekliu kompiuteriniu RS-232C sietuvu,
                                       
                                    
                                          —
                                       
                                       
                                          garso įvesties įtaisu,
                                       
                                    
                                          —
                                       
                                       
                                          lizdu, skirtu kitam įvesties lizdų blokui prijungti.
                                       
                                    Lizdas, skirtas antram įvesties lizdų tipo sietuvui, sudaro galimybę prijungti įvairius papildomus terminalų blokus su labai įvairiais įvesties šaltiniais, pvz., visuminių vaizdo signalų, tiesioginių vaizdo signalų (S-video) ir vaizdo elementų signalų šaltiniai.
                           
                        
               
                  8528 21 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8528, 8528 21 ir 8528 21 90 atitinkančiais prekių aprašymais.
                  Gaminys neklasifikuotinas 8471 pozicijoje, kadangi jis nėra vien arba daugiausia skirtas naudoti automatinio duomenų apdorojimo sistemoje (žr. 84 skirsnio 5 pastabos B dalies a punktą ir SS paaiškinimų 8471 pozicijos I dalies D punktą).
                  Gaminys nėra klasifikuotinas kaip 8531 pozicijoje klasifikuojamas gaminys, nes jo funkcija nėra rodyti signalizavimo tikslams skirtas regimąsias indikacijas (žr. SS paaiškinimų 8531 pozicijos paaiškinimų D punktą).
                  Gaminys laikytinas vaizdo monitoriumi, klasifikuojamu 8528 pozicijoje, kadangi jis yra sukonstruotas taip, kad galėtų ekrane atkurti labai įvairius vaizdo signalus.
               
            
                  
                              5.
                           
                           
                              Nauja keturratė kelių transporto priemonė su stūmokliniu slėginio uždegimo vidaus degimo varikliu (dyzeliu arba pusiau dyzeliu), kurio cilindrų darbinis tūris – 954 cm3, pakrautos transporto priemonės apytikrė masė – apie 1 800 kg (transporto priemonės masė – 720 kg, krovumas – 1 080 kg), o apytikriai gabaritai – 2,9 m (ilgis) × 1,6 m (plotis).
                              Transporto priemonėje įrengtos dvi sėdynės, viena iš jų skirta vairuotojui.
                              Už sėdynių yra platforma, kurios apytiksliai matmenys 1,2 m (ilgis) ir 1,4 m (plotis), turinti hidraulinį kėlimo įtaisą. Ant šios platformos gali būti sumontuota krovinių sekcija, mechaniniai įrenginiai arba panaši įranga.
                              Sėdynių užimamos dalies plotas yra mažesnis negu už sėdynių esančios platformos plotas.
                              Transporto priemonė pateikiama be jos užpakalinėje dalyje sumontuotos krovinių sekcijos ir kitų papildomų įrenginių.
                              (Žr. nuotrauką D) (1)
                              
                           
                        
               
                  8704 21 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8704, 8704 21 ir 8704 21 91 atitinkančiais prekių aprašymais.
                  Transporto priemonė iš esmės nėra skirta kitoms kelių transporto priemonėms, įrenginiams arba kroviniams vilkti arba stumti, todėl neatitinka 87 skirsnio 2 pastabos reikalavimų.
                  Ji iš esmės nėra skirta žmonėms vežti.
                  Tai nėra savivartis (žr. SS paaiškinimų 8704 10 subpozicijos paaiškinimus).
                  Atsižvelgiant į jos konstrukciją (pvz., hidraulinį kėlimo įtaisą), ji iš esmės yra skirta kroviniams vežti.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
                  D)
               
               
                  
                     
               
            
         (1)  Nuotraukos pateiktos tik informavimo tikslais.